khistorydata/jeongjo-sjw-relations huggingface dataset:
정조 22년
有政吏批判書閔鍾顯陳疏入啓參判李敬一進參議蔡弘遠傳旨未下行左承旨洪仁浩進啓曰判書閔鍾顯陳疏入啓參議蔡弘遠傳旨未下小臣獨政未安何以爲之敢稟傳曰仍爲之以閔台爀爲大司諫柳秉均爲義禁府都事具康爲思陵參奉學諭單李晢
정조 22년
兵批判書李時秀參判柳誼病參議柳師模差祭參知韓光植入直進副護軍兪漢寧單付
정조 22년
李海愚以訓鍊都監言啓曰本局字內外山山鞍峴沙汰諸處植松纔已竣役今日爲始內山仁旺山諸麓一體植松之意敢啓傳曰知道
정조 22년
洪仁浩以監試覆試二所試官意啓曰今日場中呼呈已久而差備官無一待令屢度催促終不入來致使呈券儒生抱紙彷遑幾近一時事體所在萬萬駭然收券官成均館典籍崔致翼封彌官成均館典籍朴鍾淳謄錄官校書館校理柳英喆竝令該府拿問嚴勘何如傳曰允
정조 22년
洪仁浩以同成均意啓曰曾因大司成臣南公轍所啓本館入直久任郞廳外凡郞無敢入直若以代員替直則依下都監郞官例必也草記然後代直事傳敎定式矣直講鄭履綏身病危重司成鄭來百一所封彌官進去典籍朴鍾淳以二所封彌官方在拿處中時無入直之員以他郞官姑爲代直何如傳曰允
정조 22년
李相璜以刑曹言啓曰卽接禮曹移文則洪州居崔寔乙卯二月學禮講時以敎誘代講罪水軍充定於慶尙道寧海府今戊午式忠淸道公州牧監試初試終場入格云矣上項崔寔依法典放送事分付于該道道臣何如傳曰允
정조 22년
吏曹判書閔鍾顯疏曰伏以臣感激恩造夤緣事會重叨匪分恬若固有慙恧之極久益靡措臣雖無似彝性不泯豈不欲殫竭向前以爲一半分息補之道而無奈昏憒顚錯觸處生疣以是而往畢竟僨國事而速官謗理必無幸則雖以天慈之曲保亦何以屢加拯濟哉此臣之所大懼也且臣受氣甚薄衛生不謹夙抱貞疾凜若難支至於近日宿證之外添得毒感頑痰凝結咳嗽苦劇語音全失寢食殆廢頭重則若戴巨石背寒則如灑冷水少有動作汗流喘促乍欲應接神眩氣乏宛轉床玆生意索然昨於荐召之下欲起還仆末由趨承今又開政有命天牌儼臨而以此病狀無以自力又犯違傲伏枕惶隕不知攸處臣之區區至願惟在筋力奔走自伸義分從前非甚病難强則不敢言私占便之計而乃今猥將疾痛之呼仰徹崇嚴之聽誠有所不得已也伏乞聖慈俯賜矜諒亟命鐫遞臣所帶銓任仍治臣違慢瀆擾之罪俾重務無曠私分獲安千萬幸甚臣無任云云答曰省疏具悉卿其勿辭調理行公
정조 22년
戊午二月十八日辰時上御誠正閣諸承旨持公事入侍時行都承旨李晩秀行左承旨洪仁浩行右承旨李益運左副承旨李相璜右副承旨李海愚假注書李毅采呂東植記注官金良倜記事官承膺祚檢校待敎李存秀以次進伏訖晩秀讀奏咸鏡監司李鼎運狀啓三水府使權璹到任事益運讀奏全羅監司李得臣狀啓遺棄兒去正月朔內留養形止事仁浩曰狀啓事體所宜審愼而水原留守徐有隣因郭重大上言査啓旣多誤字年月之下不塡日字事涉不察誠爲未安臣之矇然捧入不勝惶恐而該守臣從重推考原狀啓還下送使之改修正上送何如上曰依爲之出擧條海愚讀奏濟州防禦使曺命楫狀啓山馬監牧官金命喆職牒下送事令該寺稟處事平安兵使任嵂狀啓兺怪萬戶李顯道到防事相璜讀奏全羅監司李得臣啓本殺獄罪人等同推開坐事江原監司徐有防啓本罪人朴道一通川郡到配事益運讀奏濟州防禦使曹命楫啓本各果園橘果木實數成冊開錄事分書判付訖晩秀曰鑄字所監印文臣或差祭或有故無以入番何以爲之乎上曰令待敎姑爲入番可也晩秀益運相璜海愚先退上曰咸鏡監司入侍又敎曰下直守令入侍竝出榻敎毅采承命出傳與咸鏡監司李集斗成川府使韓晩裕會寧府使李仁秀鍾城府使李日運永同縣監李歙谷縣令鄭時儉偕入進伏上曰守令先爲進前可也晩裕等以次進奏職姓名上敎晩裕曰卿之老親今爲幾歲晩裕曰八十六歲矣上曰筋力凡節可以將往耶晩裕曰頃於待罪南原時亦爲將往矣卽今筋力別無所減矣敎日運曰守令除拜今爲幾次而曾經何邑乎日運曰曾經保寧縣監矣敎時儉曰爾則初除外職乎時儉曰然矣命擧顔敎曰年幾何時儉曰五十九歲矣敎曰爾與故重臣李溎爲幾寸曰臣是李溎之從弟也上曰此是以金吾郞除守令者乎仁浩曰然矣命擧顔敎曰年幾何曰四十五歲矣敎仁秀曰年幾何仁秀曰六十二歲矣上曰宣諭七事除之皆下去勉爲之也晩裕等先退上命集斗進前敎曰官至刺史榮矣雖有內重外輕之分北臬重任與他自別卿須勉爲之也集斗曰恩除之下不勝惶感而實無堪承之望誠不知何以報答矣上曰本道內奴婢弊端方有釐正之議卿亦聞之否集斗曰臣亦聞其梗槪而未得其詳當於下去後細加採察矣上曰厚州開拓之節姑未就緖其所奠接不可不另意做去處也集斗曰厚州之地今方新創故土地饒沃他邑之民以爲樂土而入居者固多矣第入居者非他道之民乃自隣境移來故本邑戶口將不無減損之慮矣上曰海民之弊亦甚矜惻而近來魚利亦不及於古云矣集斗曰臣於待罪東邑時亦見海戶之痼弊誠難猝革而魚利之於民誠有大焉者故苟能着實作業則其爲富庶殆有勝於峽野之民矣上曰貂蔘之出於民者反有害於民産云此亦不可不念矣集斗曰貧窮之民以此營生爲守宰者孰不以相當之價一一給之而其侵漁之弊每出於下輩矣上曰近來關東貢蔘品劣不合於湯劑所用故曾於重臣金華鎭爲北伯時有若干別貿之擧矣伊後數年不無弊端云故自今年欲爲停止此意不可不使北民知之也又敎曰鹿茸進上之弊非不申飭而猶復如前云耶集斗曰茸則所納之物品多劣下而其中亦有可用者云臣於下去後當以品佳者捧之而雖有些少弊端莫重藥用豈可以是爲拘礙之端乎上曰尙文之政爲北關之弊矣蓋自故相閔鼎重南九萬爲道伯時文物民俗可謂丕變而其流之弊反歸於文勝至有偏黨論議云如此弊習不可不矯救也集斗曰遐鄕偏黨之習誠駭然矣上曰何當辭陛而春巡亦在何時集斗曰明當下直而到營之路仍爲南巡來月望間當發北巡矣命集斗先退上曰畿伯旣差永陵獻官禧陵孝陵當於明陵忌辰遣承旨奉審豐德兩陵寢開留亦當奉審後啓聞矣畿伯則只行近地陵寢奉審之意分付仍令除朝辭進去可也命退諸臣以次退出
정조 22년
戊午二月十八日未時上御重熙堂左承旨入侍時行左承旨洪仁浩假注書呂東植記注官金良倜記事官承膺祚以次進伏訖上曰宮享差祭人勿爲疊差於寒食之意果爲分付耶仁浩曰詳爲分付矣上曰此後如此之時使之輪廻塡差可也上曰政官皆已入來乎仁浩曰參判牌不進判書以實病將陳疏云矣上曰參判推考傳旨以更爲牌招書下也仁浩曰以思陵參奉差出事有所仰稟而初仕備擬亞堂例不得擧行矣上曰判堂旣不入來則次堂亦可爲之此意出諭也命退承史以次退出
정조 22년
行都承旨李晩秀坐行左承旨洪仁浩坐行右承旨李益運差祭左副承旨宋銓坐直右副承旨李相璜差祭同副承旨李海愚坐直注書曺錫中差祭洪奭周差祭假注書李毅采仕呂東植仕直事變假注書朴榮東仕
정조 22년
李海愚啓曰行大司憲宋煥箕在外執義柳畊差祭掌令尹寅基鄭㝡成持平申溆李弘達牌招啓辭未下監察茶時之意敢啓傳曰知道
정조 22년
李海愚啓曰左邊捕盜大將柳孝源兼察右邊捕盜大將而以弘陵寒食祭獻官今方受香出去矣所佩左邊捕盜大將命召及大將牌傳令牌來請還納何以爲之而在前如此之時有曾經大將權察之例今番則何以爲之敢稟傳曰仍佩往來禁將兼察
정조 22년
傳于李晩秀曰咸鏡監司留待
정조 22년
李海愚啓曰左右邊捕盜大將禁將兼察事命下矣兼察左右邊捕盜大將徐有大卽爲牌招聽傳敎何如傳曰允
정조 22년
備忘記咸鏡監司李集斗下直長弓一張長箭一部片箭一部筒兒一箇賜給
정조 22년
傳于宋銓曰左副承旨入侍
정조 22년
傳于宋銓曰咸鏡監司入侍
정조 22년
傳于李海愚曰坐直承旨入侍
정조 22년
李海愚以備邊司言啓曰江原監司李書九上疏批旨有下廟堂稟處之命矣所陳情勢何可每煩自引而第念方帶備局有司之任又有受敎編校之役方岳雖曰不輕廟務尤爲緊重且今有司不備擧行極多苟簡所授藩任今姑遞改仍差有司堂上使之專意察任何如傳曰允
정조 22년
李海愚以義禁府言啓曰前假注書李運恒李致祜等拿問各別嚴勘事傳旨啓下矣李運恒今方待命拿囚李致祜差祭待將事後拿囚之意敢啓傳曰知道
정조 22년
左尹李義弼疏曰伏以臣上辜聖恩下墜遺緖僨誤職事僇辱身名無復餘地跼蹐徊徨若無所歸自分爲聖世之棄物迺者亞尹除命又下於此際臣驚惶震越繼以涕泗實不知何以致此也噫爲人臣而辜恩僨事厥罪維何而鈇鉞不加官銜反侈此雖出於天地之大無物不容山藪之廣無垢不含然亦豈不有累於聖朝淸明之政也哉官職去就自有公議臣不敢仰瀆崇嚴而第臣有窮困疾痛之情若不呼號於天地父母蒲柳之質溘先朝露則將爲不瞑之恨故玆敢冒死一陳惟聖慈哀憐而垂察焉嗚呼亡父臣匪躬之操盡節之義已蒙天鑑之俯燭衮褒華贈至及泉壤至若臣乃臣父之不肖子耳然特以先臣之故不忍廢棄猥置彙征之列俾受不食之報前後揚歷罔非踰分而臣才旣無堪命亦多舛於內於外動輒顚躓自墜坑坎者屢矣殿下天地於臣父母於臣仁覆之憫憐之積費造化竟底生成以至於飄纓結綬致位宰列嗚呼此恩此德天地罔量不但臣以糜身粉骨少報萬一銘鏤心肺抑臣父不昧之魂亦必感泣於冥冥之中矣臣仰戴仁天俯念窮泉出則俛首周行孑立踽踽入則閉戶窮巷獨抱明發有懷撫躬自悼而終無一半分報效之事向來一疏輕犯衆怒而猶未能斂跡息影以避駭機眷顧明時不忍便訣果於昨冬陞試又復狼狽矣噫陞庠國之美典也爲泮任者文學才猷允叶士望至誠作興則庶補菁莪之化而苟或不然爲士而無蘊玉之操主試而有遺珠之歎得失之際怨謗隨起則其爲壞士風而累文敎所關非細故我殿下難愼其任蓋以此也臣以學則魚魯莫分以識則菽麥難辨而況年衰志邁疾病嬰身根孤植弱讎怨溢世而又當覆轍在前之時顧何能抑躁競鎭浮囂以擧職事哉然而臣徒感特畀之眷惟存規避之戒强策病軀黽勉冒當以致宿怨新憾乘機交煽人言之危險不但止於諫啓之泛論而已大僚非斥之說無人不知有口皆傳則勿論所言之公私事段之虛實緣臣之不忠無狀有傷我殿下則哲之明臣罪至此實合萬死聖度包容臺言旣發而只降恩遞相奏又緊而特寬誅罰臣惶隕感泣不知所出然鑑識不明未厭衆心臣罪也行己無素至致橫謗臣罪也涉世昧方積忤當路亦臣之罪也臣若徒恃日月之明天地之德晏然自恕恬不知罪則是誠不識人間有羞恥事者臣雖至愚豈忍爲此今臣自處之義惟有永謝名途以終餘生庶少贖愆尤而其或眷戀榮寵浮沈世路倀倀冥行竟陷機穽則殿下雖愛而欲生憐而欲拯不可得已窮崎之命不幸有此則是臣生而爲不忠之臣死而爲不孝之鬼將無以見臣父於地下臣之情亦云慽矣而其爲聖世之累又當如何也哉玆敢不避猥越疾聲哀籲伏乞天地父母亟治臣辜恩僨職之罪仍令選部勿復檢擬於官職之望俾得沒齒窮廬歌咏聖澤千萬幸甚臣無任云云答曰省疏具悉卿其勿辭行公
정조 22년
江原監司李書九疏曰伏以臣一介庸陋徒辱眷知凡所踐歷無一稱塞至於藩宣之任曾試南服尤蔑善狀公而僨誤私而狼狽不惟臣深自懲艾至今慙恨日月之明抑已照燭其本末故嚮叨嶺藩亦嘗力陳愚悃竟荷天慈俯從人欲委曲成就之德意非臣不肖所可仰酬竊幸其自玆以往庶得以保守微諒免累聖簡不謂今者又叨此東臬新除臣於是反復思惟誠不知其措躬之所也臣聞士夫辭受非獨一身之事其所自處蓋不可以不審今臣之辭嶺藩歲纔一周耳才不加長識不加進若其難强之情勢猶夫曩昔而顧玆所叨之職均是監司也雖其幅員之廣狹事務之繁簡或有彼此之殊其爲居列郡按察之地荷一路軍民之寄則未始不同也在前日則辭之在今日則受之處義之顚倒恐不免爲識者之所笑且伏念古人辭受雖非一槪要其歸則合於義而已苟使臣冒昧一出有可以少補舊愆勉收來效則亦何必備例巽讓仰孤恩命臣謬蒙任使濫竊榮寵前後除拜間有非其分之所當得與非其力之所能堪者而猶不能一一固辭獨於是職若是其徊徨踧踖不敢爲遽膺之計者豈有他哉誠以重任不可以再誤私心不可以復强只有當辭之情而不見其可受之義故耳倘殿下曲垂睿照俯諒微衷則天地生成之恩必不有間於終始矣玆敢披瀝誠懇仰祈孚格伏願聖慈特賜憐憫亟遞臣職以重藩寄以安愚分不勝幸甚臣無任云云答曰省疏具悉疏辭下廟堂稟處
정조 22년
戊午二月十九日辰時上御誠正閣左副承旨禮房承旨咸鏡監司同爲入侍時行左承旨洪仁浩左副承旨宋銓假注書呂東植記注官金良倜記事官承膺祚咸鏡監司李集斗以次進伏訖仁浩曰堂后置簿不卽修正今日符單子書入時完符則漏落不書頒符則混同書入符信出納事體至重而若是做錯極爲駭然當該注書所當重勘而本院請推之外無他可施之罰何以爲之乎上曰事未前有當該注書令該府拿問各別重勘可也出擧條命書傳敎曰禮房承旨馳詣宗廟永寧殿永禧殿景慕宮奉審摘奸以來仁浩先退上命書左尹李義弼疏批訖又敎曰新東伯緣何而陳疏辭職耶集斗曰似緣於前任完伯時事而未得詳知矣仍命書批啓下訖敎集斗曰前南兵使之狀罷北靑倅事今旣收殺不必擧論而狀啓中論列之語似過矣集斗曰似緣於帥臣之未及詳覈而然矣命宣諭訖敎曰好爲下去欽哉集斗先退仍命退承史以次退出
정조 22년
戊午二月十九日辰時上御重熙堂都承旨入侍時行都承旨李晩秀假注書李毅采記注官金良倜記事官承膺祚以次進伏訖上曰弘文館所到諸諡狀注書出去持入可也賤臣承命持入上曰政官牌招啓辭批答以休紙置之罷職傳旨以踏下頒布之意注書出傳可也仍命退承史以次退出
정조 22년
戊午二月十九日未時上御便殿同副承旨入侍時同副承旨李海愚假注書呂東植記注官金良倜記事官承膺祚以次進伏訖上曰先來狀啓如已入來卽爲持入可也賤臣承命出傳回奏曰問於政院則姑未到來云矣仍命退承史以次退出
정조 22년
戊午二月十九日酉時上御便殿坐直承旨入侍時同副承旨李海愚假注書呂東植記注官金良倜記事官承膺祚以次進伏訖上曰壯勇大將入侍賤臣承命出傳與行大護軍趙心泰偕入進伏上敎心泰曰今番下去時園所奉審無頉乎心泰曰無頉矣上曰萬年堤始役形止詳爲看審而果如何心泰曰役處形止更爲詳觀則人丁之多用似無所妨而役夫多則工役可以速完矣上曰若果如是則筵退後更爲騎撥馳報使之多入人丁以爲董役之地可也又敎曰堤之傍近處雜木之別無可用者亦爲剪去乎心泰曰林叢剪除之外別無樹木之大段處而其中雜木則略略剪去爲計矣上曰修築之節從所見便宜爲之而物力所入則當爲幾何心泰曰姑難預料而所費似不多矣心泰曰園所外禁養卽台峰而定界今已屢年尙此童濯居常憂悶矣今於奉審之行聞園令徐直修之言山下居民申光隣所訴以爲一自外禁養之後山底居民雖有墳塚不敢干涉於封禁之地而封禁亦不專一則村氓輩種種冒犯萬無成蔚之望自今爲始上中下民戶結以爲稧自稧中嚴科禁斷而若有犯者重則告官懲治輕則從稧施罰以責實效爲辭云矣蓋其呈訴上以爲所重下以爲私計結稧禁松間多行處公私竝濟亦有可據今姑依其訴許施恐涉方便而雖是外禁養只付洞稧終非重所重之道亟令本府刻豎禁標標石於山腰之下又使園令趁此植木時列植數帶松雜木於禁石之間俾得以標識境界則大小村民庶可以知所懲畏不敢擅犯以此出擧條知委留守及園令使之成節目擧行何如上曰依爲之出擧條上曰本府軍政亦如何云耶心泰曰當初則不無淆雜之弊矣今則大有釐正之效矣命退諸臣以次退出
정조 22년
行都承旨李晩秀坐行左承旨洪仁浩坐行右承旨李益運坐左副承旨宋銓坐右副承旨李相璜坐直同副承旨李海愚坐直注書曺錫中仕洪奭周病假注書李毅采仕直事變假注書朴榮東仕
정조 22년
藥房提調沈煥之副提調李晩秀啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 22년
李海愚啓曰備邊司郞廳來言今日賓廳日次而大臣身病不得來會云矣敢啓傳曰知道
정조 22년
以御營廳習陣單子傳于李海愚曰後日次爲之
정조 22년
李相璜啓曰行大司憲宋煥箕在外掌令尹寅基鄭㝡成持平申溆李弘達牌招啓辭未下執義柳畊呈辭監察茶時之意敢啓傳曰知道
정조 22년
洪仁浩以禮曹言啓曰卽接宗廟署所報則明日修改提調當爲進參而都提調洪樂性身病提調金載瓚監試試官進去無以備員云提調令政院稟旨變通何如傳曰允
정조 22년
洪仁浩因禮曹草記明日宗廟修改提調當爲進參而都提調洪樂性身病提調金載瓚監試會試試官進去無以備員提調令政院稟旨變通事允下矣合有變通之道何以爲之敢稟傳曰提調許遞今日政差出
정조 22년
有政吏批判書閔鍾顯受由參判李敬一進參議未差右副承旨李相璜進吏批啓曰判書閔鍾顯受由參議未差小臣獨政未安何以爲之敢稟傳曰仍爲之以沈煥之爲宗廟提調尹秀東爲工曹正郞金履翼爲江原監司
정조 22년
兵批判書李時秀病參判柳誼入直進參議柳師模病參知韓光植病同副承旨李海愚進護軍單李書九
정조 22년
洪仁浩以弘文館言啓曰本館上番闕直事甚未安應敎李翊模校理徐有聞尹益烈副校理李羲甲林漢浩竝卽牌招以爲推移入直之地何如傳曰允
정조 22년
李海愚以備邊司言啓曰卽見江原監司徐有防狀啓則以爲道內還穀自來不敷以其當分之數實無塗抹均分留庫中四萬七千三百四十石特許加分事請令廟堂稟旨分付矣本道昨年穡事雖曰稍登峽民種糧每仰還穀加分之請無歲無之特依所請施行畢分後實數更令依例狀聞何如傳曰允
정조 22년
李海愚以兵曹言啓曰禁軍甲冑修改次前授件一傡收聚始役之意敢啓傳曰知道
정조 22년
戊午二月二十日辰時上御便殿都承旨入侍時行都承旨李晩秀記事官曺錫中記注官金良倜記事官承膺祚以次進伏訖上命書傳敎曰春到記當於監試唱榜後爲之三日製欲於鄕儒在京時進定弘文提學再明日牌招仍令通方外試紙用大好紙命退承史以次退出
정조 22년
行都承旨徐邁修牌不進行左承旨洪仁浩坐行右承旨李益運坐直左副承旨宋銓坐直右副承旨李相璜坐同副承旨李海愚坐注書曺錫中仕洪奭周仕直事變假注書朴榮東仕
정조 22년
洪仁浩啓曰冬至使先來狀啓上送事平安監司義州府尹狀啓入來而先來軍官二人中路落後使臣狀啓亦不入來雖以義州陪持言之十六日封發之狀啓今始來到先來陪持自有定限前後飭敎何等嚴截而今此多日遲滯萬萬駭然當該軍官待其上來與陪持令攸司從重科治何如傳曰竝分揀
정조 22년
李相璜啓曰卽者義禁府都事來言時囚無得過三日滯囚曾有定式矣時囚罪人崔致翼朴鍾淳柳英喆李運恒李致祜等捧供保放罪人權偗査啓永同縣徒配罪人李宗爀長淵縣徒配罪人具純高城郡徒配罪人元有朋等限滿啓本當爲回啓而判義禁閔鍾顯同義禁沈基泰俱有身病知義禁李聖圭以工曹判書修改進同義禁李益運本院仕進不得備員開坐云判義禁閔鍾顯同義禁沈基泰卽爲牌招以爲備員開坐之地何如傳曰允
정조 22년
傳于洪仁浩曰諸承旨持公事入侍
정조 22년
傳于洪仁浩曰不爲仕進承旨牌招
정조 22년
李相璜啓曰判義禁閔鍾顯牌不進推考傳旨今方捧入而開坐命下之後如是違牌不卽擧行事甚未安更卽牌招何如傳曰令次堂擧行
정조 22년
傳于李晩秀曰來待諸臣入侍
정조 22년
以應敎李翊模校理徐有聞尹益烈副校理李羲甲林漢浩牌不進罷職傳旨傳于洪仁浩曰只推
정조 22년
以漢城府坐不坐單子傳于李相璜曰未肅拜亞尹許遞
정조 22년
李相璜啓曰行大司憲宋煥箕在外執義柳畊呈辭掌令尹寅基鄭㝡成持平申溆李弘達牌招啓辭未下監察茶時之意敢啓傳曰知道
정조 22년
以都承旨徐邁修牌不進推考傳旨傳于李益運曰待開門牌招
정조 22년
宋銓以吏曹言啓曰因承政院啓辭守令應薦不薦人員令該曹察推事允下矣行水原府留守徐有隣行上護軍洪良浩尹師國行大護軍徐浩修金尙集金思穆李秉鼎李祖源蔡弘履行護軍兪彦脩李祖承李書九漢城府左尹李義弼行護軍姜彝正林道浩鄭東愼禮曹參判尹得孚敦寧府都正李斌軍資監正李心傳驪州牧使徐鼎修吉州牧使李顯宅俱爲應薦而不薦依法典推考警責何如傳曰允
정조 22년
宋銓以弘文館言啓曰本館上番闕直事甚未安應敎李翊模校理徐有聞尹益烈副校理李羲甲林漢浩旣有只推之命竝卽牌招以爲推移入直之地何如傳曰允
정조 22년
洪仁浩以奉常寺都提調提調意啓曰祭享所用春等中脯依定式今二月二十一日始造之意敢啓傳曰知道
정조 22년
兪漢寧以都摠府言啓曰今日入直內三廳武兼禁軍及軍兵等當爲中日習射而宗廟奉審修改相値不得爲之之意敢啓傳曰知道
정조 22년
兪漢寧以兵曹言啓曰今二月二十一日武臣賓廳講書日次而宗廟修改相値不得爲之之意敢啓傳曰知道
정조 22년
兪漢寧以兵曹言啓曰因承政院啓辭邊將應薦不薦人令該曹察推事允下矣行水原府留守徐有隣行吏曹判書閔鍾顯行上護軍洪良浩尹師國行大護軍徐浩修金尙集金思穆李秉鼎蔡弘履前江原監司徐有防驪州牧使徐鼎修同知中樞府事林道浩鄭東愼行護軍兪彦脩李祖承李書九李義弼姜彝正禮曹參判尹得孚前大司諫宋銓軍資監正李心傳安州牧使朴瑞源俱爲應薦而不薦竝依法典推考警責何如傳曰允
정조 22년
兪漢寧以訓鍊都監言啓曰本局字內內山仁旺山諸麓今已植松之意敢啓傳曰知道
정조 22년
李益運以工曹言啓曰今此春奉審時宗廟瓦㽅執頉十五坐永寧殿瓦㽅執頉十坐合二十五坐自臣曹各別精造與本署提調臣沈煥之戶曹判書臣金華鎭廟司令臣徐有膺眼同奉安于祭器欌之意敢啓傳曰知道
정조 22년
李相璜以義禁府言啓曰保放罪人權偗査啓啓下還囚後稟處之意敢啓傳曰議處照律皆以次堂擧行可也
정조 22년
禁府啓目前假注書李運恒李致祜等原情云云傳旨內辭緣泛稱遲晩竝只刑推得情何如判付啓除刑推議處爲良如敎又啓目二所收券官崔致翼封彌官朴鍾淳謄錄官柳英喆等原情云云朴鍾淳段傳旨內辭緣泛稱遲晩所當請刑是白乎矣曾經侍從勿爲請刑載在大典通編議處爲白乎旀崔致翼柳英喆等段傳旨內辭緣泛稱遲晩竝只刑推得情何如判付啓竝只考律勘放後草記功議區別爲良如敎又啓目粘連觀此江原監司徐有防啓本則以爲高城郡徒三年定配罪人元有朋旣已限滿令該府考例稟處亦爲白有臥乎所元有朋徒限已滿依例放送事分付該道道臣何如判付啓依允又啓目粘連觀此忠淸監司韓用和啓本則以爲永同縣徒二年半定配罪人李宗爀今已限滿令該府稟處亦爲白有臥乎所李宗爀徒限已滿依例放送事分付該道道臣何如判付啓依允又啓目粘連觀此黃海監司李義駿啓本則以爲長淵縣徒三年定配罪人具純今旣限滿令該府考例稟處亦爲白有臥乎所具純徒限已滿依例放送事分付該道道臣何如判付啓依允
정조 22년
戊午二月二十一日辰時上御重熙堂諸承旨持公事入侍時行左承旨洪仁浩左副承旨宋銓記事官曺錫中洪奭周金景煥承膺祚檢校待敎李存秀以次進伏訖上曰明日三製旣通方外赴擧儒生必爲夥然二所趁早出榜然後當於丕闡堂設場明早出榜與否問於一二所以奏可也又敎曰刑曹錄啓中科場代入之類待判堂出仕眼同究覈後稟處事分付敎仁浩曰有公事者只是禮房云故於此召見矣持公事入侍傳敎則果已書出乎仁浩曰已爲書出矣仁浩讀奏江華留守申光履啓本長寧殿春享大祭設行事命書判付訖上曰玉城府院君家致祭傳香在於今日乎仁浩曰諸臣致祭則香官例爲傳香故本院則初不知之矣上曰禮郞豈可不告於政院乎閣臣則知之乎存秀曰玉城府院君家致祭傳香在於二十四日而錦南君家致祭傳香在於今日蓋侑祭日字雖同在二十六日而以其本家遠近之不齊故傳香有先後之異矣上曰祭文旣有親製之命則何可不續續提稟乎此後則雖諸臣家致祭有御製祭文則承旨傳香事仍爲定式也傳香旣在今日祭文當卽製下而玉城家祭文亦當一體製下承旨及注書各承書一本以其正書者出給香室卽令寫出也仍呼寫錦南君鄭忠信致祭文又呼寫玉城府院君張晩致祭文訖敎曰玉城祭文旣有斗酒肩彘之句祭物必用彘脚事分付銓曰臣於昨秋輦路承命致祭於諸臣之墓聞安山郡有贈右議政安坦大墓而見漏於畿營錄入之時不得蒙侑酹之典且聞其子孫零替封植守護之節歲久荒廢全不成墓道貌樣云臣旣有所聞故今因言端敢此仰達矣上曰卽令畿營分付該邑使之封植亦令該曹搜訪遺孫嚴飭守護草記可也出擧條上曰昨年秋幸駕過邑致祭時或有不待遣官而預爲行祭以致再祭者云果然否銓曰果有如是之處蓋由本家子孫之錯認而然矣仍命退諸臣以次退出
정조 22년
戊午二月二十一日午時上御重熙堂右承旨入侍時行右承旨李益運記事官洪奭周金景煥承膺祚以次進伏訖上曰一二所何時出榜卽爲知入賤臣承命出問回奏曰皆以明早詣闕云矣仍命退承史以次退出
정조 22년
戊午二月二十一日未時上御便殿都承旨來待諸臣入侍時行都承旨李晩秀記事官洪奭周金景煥承膺祚壯勇外使徐有隣一提學鄭民始壯勇內使趙心泰以次進伏訖民始曰今日日氣甚好聖候若何上曰今日之暄暖可謂歲後初有矣敎民始曰明日三製收券必甚夥然又當有分道考取之擧卿須入來同參考試也仍敎曰弘文提學聞有實病而藝提方以試官進去無主文之人如或可强則必勿違牌之意承旨傳于弘提可也上曰華城除耗之後民情何如有隣曰父老輩則果爲欣悅矣上曰還弊今當釐正留庫當爲幾許有隣曰分留則以半分半留爲定留庫當爲二萬石城內留庫亦不下萬餘石矣留庫比前旣多則倉舍之不足尤爲可悶方欲從近新造矣上曰胎峯禁養內使纔已出擧條而非但禁養亦當勤加播植蓋此處與洪範山相近初因洪範諸山之專意而未暇及此矣近因洪範之蒼鬱益覺此地之不可不播植限以幾年當有茁茂之效乎心泰曰地亦宜木易以滋殖不出數三年當至蒼鬱矣上曰萬年堤之水門當開於午方而堤役之訖當在何間有隣曰限以來初庶可畢工矣民始曰利民之具莫大於堤堰而近因役民之難率多廢棄洪州之合德防築爲國內水利之最大者而不復疏濬已爲三十餘年所棄沃畓殆過萬石餘矣湖南萬頃等九邑一望平野元無水根賴以灌漑者專藉堤堰近年以來此堤湮塞便成平地故無歲不入於災結矣上曰此等處可以疏濬乎民始曰如洪州等處若用民力一年內可以復舊矣旣爲民生之蒙利則亦何憚於用民乎上曰華城御史書啓見之乎其所陳弊瘼何如民始曰所論諸條亦自消詳而間亦有事勢之不得不然者若付之外使可以釐正者從便釐正則似好矣上曰此果好矣迎華驛弊亦有御史呂駿永所條列而間亦多難處者此亦另加釐正好矣華城一府規模未定寬猛之得中實爲難矣而外使有太寬之名至有言言稱好之譏弦韋之方亦須思之有隣曰聖敎之下臣敢不殫竭對揚而任大事繁實難仰副矣有隣曰月前外營春操取稟狀啓以屬邑軍制之未及就緖有還下送之命矣合操等節當待屬邑軍制之就緖更爲稟旨而至於各其邑官門聚點係是停操時應行之事依例擧行之意分付外營所屬各邑恐合事宜故敢此仰達矣上曰依爲之出擧條上曰軍政一事合有別般釐正爛商廣問以爲從近措處之地也民始曰軍丁之弊繡啓亦言之而黃白之徵無邑不然此實由班戶之多矣上曰黃白之徵何忍爲之所謂班戶者必多冒濫亦豈盡班戶乎有隣曰日前行幸觸寒勞動以致聖候之愆和旋卽平復實切慶幸而每年園幸之定於解凍之前實乖調攝之方此後則夬待春和實爲合宜舟橋之代以船艙亦無不可矣上曰園幸雖從省約陪從猶爲夥然若用船艙則隨駕軍兵之渡涉豈不爲鉅弊乎民始曰龍舟渡涉卽是已行之例而軫弊之聖念旣至若此則以八月爲定似爲兩便矣上曰秋後異於春初日氣陰晴難以預料至於四五月之交漕船之上來者若多則可以造橋而亦果無爲弊之慮乎民始曰湖南漕船趁早裝載則優可及期而漕船之畢發亦便於渠輩矣命書傳敎曰都承旨許遞前望單子入之待下批牌招察任仍命退諸臣以次退出
정조 22년
行都承旨徐邁修坐行左承旨洪仁浩坐直行右承旨李益運坐左副承旨宋銓坐右副承旨李海愚坐同副承旨金達淳坐直注書曺錫中仕洪奭周仕直事變假注書朴榮東仕
정조 22년
洪仁浩啓曰諸承旨持公事入侍事命下而六房無公事不得入侍之意敢啓傳曰知道
정조 22년
李益運啓曰弘文提學閔鍾顯牌不進推考傳旨今方捧入而三日製命下之後如是違牌事甚未安更卽牌招何如傳曰允
정조 22년
傳于李海愚曰黃海兵使留待
정조 22년
備忘記黃海兵使金㷞下直長弓一張長箭一部片箭一部筒兒一箇賜給
정조 22년
李益運啓曰弘文提學閔鍾顯旣已承牌奎章閣提學鄭民始沈煥之藝文提學金載瓚竝卽牌招同參考試何如傳曰藝文提學在試所內閣提學牌招旣通方外入門夥然對讀官則入直外玉堂抄啓諸文臣入直兵曹郞廳加啓下
정조 22년
傳于李益運曰弘文提學入侍
정조 22년
傳于李益運曰坼榜前肅單先捧當該承旨及試官推考該所主掌官拿處
정조 22년
以金民柱囚單子傳于李海愚曰分揀放送
정조 22년
李益運啓曰臣與弘文提學閔鍾顯偕往泮宮三日製儒生試取收券三千三百張捧入之意敢啓傳曰科次入侍
정조 22년
洪仁浩以吏曹言啓曰本曹佐郞趙萬元呈狀內矣身素患痰癖之症當此換節之時一倍添劇萬無供職之望斯速入啓遞改云身病旣如是則勢難强令察任改差何如傳曰允
정조 22년
李海愚以義禁府言啓曰時囚罪人崔致翼朴鍾淳柳英喆等原情公事判付內竝考律勘放後草記功議區別事命下矣崔致翼朴鍾淳柳英喆等傳旨內今日場中呼呈已久而差備官無一待令屢度催促終不入來致使呈券儒生抱紙彷徨幾近一時事體所在萬萬駭然竝拿問嚴勘罪取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣崔致翼朴鍾淳柳英喆等各杖入十收贖奪告身三等而朴鍾淳六代祖長遠寧國原從功臣柳英喆八代祖永慶扈聖功臣云竝功減一等各杖七十收贖奪告身二等崔致翼無功議云杖八十收贖奪告身三等竝放送之意敢啓傳曰知道
정조 22년
禁府照目咸悅前縣監權偗矣本府覆啓細閱査案參互囚供則當初道啓之擅賣公穀卽是今番査啓中稅米相換是白乎所蓋其經紀私賑之際夤緣於外授人便宜換貿用於賑資而其所區處俱有所據雖與營私染指有異是白乎乃旣失典守之法難免反弄之科兺除良莫重正稅恣意互換以致監色徵縮之怨重貽民人防納之弊者固可駭是白遣至於民庫貸下數至百餘石之多則其襲謬擅貸之罪不可以旋卽還充有所寬恕揆以法意節節痛駭照律勘處罪杖一百收贖告身盡行追奪流三千里定配私罪奉敎依允功議各減一等爲良如敎
정조 22년
行都承旨徐邁修疏曰伏以臣卽一愚魯賤品耳語其器則樗櫟無當顧其年則蒲柳已衰其筋力之難强絲毫之蔑效臣常自疚人將謂何向於柏府猥玷長席適値遇災修省之日賓對有命而病未趨造罪著逋傲臣固惶隕怵惕惟譴何是俟果然論勘之擧發於司直之地遣辭旣嚴規責且切臣實自速固當甘受而已第其句語之中竊有所萬萬驚懍者夫慢忽二字已是人臣之大戾而至於爲其臣子一句又非尋常官箴之比令人毛竦直欲鑽地而不可得也雖曰已經薄勘且屬過境而區區情地尙切危蹙今何敢以職名之稍改揚揚冒膺重犯唐突之誅也哉玆敢略控微懇仰瀆崇聽伏乞天地父母俯垂鑑諒亟命鐫削臣新授職名仍治臣瀆擾之罪以謝人言以肅朝綱焉臣無任云云答曰省疏具悉卿其勿辭行公
정조 22년
戊午二月二十二日辰時上御重熙堂軍士房承旨左副承旨弘文提學入侍時行右承旨李益運左副承旨宋銓記事官洪奭周金景煥承膺祚弘文提學閔鍾顯以次進伏訖上曰俄者下敎已爲分付於兩所乎銓曰已爲分付而以果合優等則雖在早軸不必拔去之意一體分付矣敎鍾顯曰聞有實病今已差復乎鍾顯曰姑未夬差而旣有下敎故强疾入來矣上曰文任之行公者卿外無人故必使入來矣鍾顯曰三年以來大小科試連爲主文實是近來之所未有尤豈如臣素乏藻識者所敢當乎每切悚懍之忱矣上曰今日入場儒生必爲夥然明倫堂若爲窄狹則須於丕闡堂設場限以人定而未初呼呈收券五百張後卿則先爲入來也命書傳敎曰右承旨持此御題與弘文提學偕往泮宮試取以來益運鍾顯承命出命書傳敎曰都承旨批下牌招察任又命書傳敎曰右副承旨聞有實故許遞前望單子入之待下批牌招上曰玉堂一番差祭之後無端違牌豈成說乎昨日違牌玉堂令吏曹限今年連爲差祭也命書榻敎曰左承旨入侍又命書榻敎曰黃海兵使入侍賤臣承命出傳行左承旨洪仁浩黃海兵使金㷞進伏命奏職姓名訖敎曰今年幾何㷞曰四十八歲矣上曰爲水原中軍者幾年㷞曰前後待罪凡爲七年矣上曰本府軍丁之弊入於繡啓者如是其多何爲而然乎㷞曰在前則簽丁之法率多紊雜至有匿其軍役之名而冒稱班戶之習矣近年以來革其潛自充定之規成給面都案前日隱諱冒稱之類無以容奸在軍政不無戢奸之效而稱冤之紛紜則蓋由於此矣上曰以近來之事入防軍之如是成樣亦是料外矣雖以坐作進退之節言之大勝於禁御兩營鄕軍若過數三年不復解弛則稱冤之端亦必漸息矣㷞曰臣旣承下敎適有愚見雖甚猥越而亦不敢不仰達矣本府餘丁名色俱是私軍其所區處甚難槪以無所屬處之故爲所任輩藉手幻弄之淵藪其間或有勒捧二兩之弊臣意則以此餘丁四百餘名給代於留防軍換出二百名良軍推移充定於不足之良役則在留防軍身役別無所減奴軍亦有歸屬而從中侵責之弊庶可禁防矣上曰此則果好矣又敎曰親軍衛別將因外使擧條以外營兼中軍啓下事定式矣內外營設置蓋倣龍虎營左右廂大將承接號令之舊制故內營不置中軍而習操時以善騎別將差下兼中軍擧行矣外營則不可無中軍而內外營軍制不可異同故亦以親軍衛別將爲兼中軍矣其果聞之乎㷞曰臣果得聞而前此中軍只以禿城中軍稱號故外營將校輩亦不認以官長如是定式之後體面之尊嚴必勝於前矣上曰何時當爲到任㷞曰念六七日間當爲到任矣上曰外營所管靑龍浦已命出給黃海兵營須令民人輩曉然知其不屬於華城也仍敎曰宣諭則除之下去努力也命書榻敎曰入門近萬而收券時限爲人定宜念鄕儒滯京之弊卽當出榜直提學以下仕進閣臣及承旨中舊選抄啓文臣試官加差入侍仍命退諸臣以次退出
정조 22년
戊午二月二十二日未時上御便殿右副承旨入侍時右副承旨李海愚記事官曺錫中記注官金良倜記事官吳泰曾以次進伏上曰閣臣入來者使之入侍賤臣出傳與一提學鄭民始原任直閣南公轍金祖淳偕入進伏上曰今番科榜老儒多爲之云然否民始曰姑未詳知矣上曰如權中倫者皆是老儒矣民始曰臣兄爲學敎授時爲魁元而鄭尙愚學製又爲魁元可知爲老儒矣上曰二等以上試券注書持入賤臣承命持入上覽訖命還給上曰弘化門除標信開之三製試券先捧者收來而弘文提學則收券五百張後入來承旨則畢收券後入來事分付可也命退諸臣以次退出
정조 22년
戊午二月二十二日酉時上御誠正閣科次入侍時行左承旨洪仁浩記事官洪奭周記注官金良倜記事官承膺祚試官一提學鄭民始弘文提學閔鍾顯二提學沈煥之檢校直提學李晩秀原任直閣南公轍金祖淳同副承旨金達淳對讀官檢校待敎沈象奎李存秀副應敎李翊模校理尹益烈林漢浩副校理李羲甲徐有聞修撰尹悌東抄啓文臣吳泰曾徐俊輔曺錫中李勉昇柳遠鳴姜浚欽申絢具得魯宋冕載洪命周李東萬嚴耆金履載金處巖兵曹佐郞趙秀民以次進伏訖命書榻敎曰承旨宋銓兵曹入直堂上試官加差左副承旨宋銓兵曹參議柳師模進伏又命書榻敎曰右副承旨牌招賤臣承命出傳右副承旨李海愚進伏仁浩就試官座上曰試官數少而對讀則太多對讀官中應敎及玉堂上下番則出去議諡注書則就史官班傳命監印文臣則出往鑄所吳泰曾則出去修史兵曹郞廳則出坐閤門禁喧李勉昇則旣有親病出去看護其餘則以職次進伏對讀而不爲對讀者一二人外亦皆退去可也翊模益烈漢浩悌東泰曾勉昇絢得魯冕載秀民退出上曰諸試官分道考券而緩緩考取必使多數入格也仍命分考試券至門限命弘化門金虎門留門以弘化正門持入御題以夾門捧入試券人定後行右承旨李益運持收券單子入來進伏敎鍾顯等曰各道皆晩取而合考之券必令不下五十張可也考券訖命書傳敎曰三日製慶尙道三中幼學河錫朋直赴會試京三下一幼學曺錫倫京畿三下一幼學金在恒咸鏡道三下幼學金應一各給二分京三下進士趙學春幼學李在憲金載允生員鄭淞鄭昌耆進士趙鍾永幼學李鍾翼京畿三下進士成海應幼學李命錫洪秉喆宋禧永華城府三下幼學李心會金魯文李文在開城府三下進士韓敬素廣州府三下幼學李仁謙李惠默江華府三下幼學洪秉恒沈昌賢江原道三下進士權漢玉幼學李相延元有永黃海道三下幼學鄭德濟李亨祖平安道三下幼學全畊蔡興淳鄭已耘忠淸道三下進士洪樂玄幼學洪集休李祺胄李洪淵閔英世徐弘老全羅道三下幼學宋柬金希聖李觀進李彦輔閔百粲權思永慶尙道三下幼學金在器生員朴善浩幼學宋廷德文聲駿咸鏡道三下幼學崔南爀李牧榮韓達元各給一分又命書傳敎曰入格儒生明日待令又命書榻敎曰當該中官拿處上曰今番監試參榜者鄕儒居多云乎仁浩曰鄕儒果爲多參而京儒中亦少表表者云矣仍命退諸臣以次退出
정조 22년
行都承旨徐邁修坐行左承旨洪仁浩坐行右承旨李益運坐左副承旨宋銓坐直右副承旨李海愚坐同副承旨金達淳坐直注書曺錫中病洪奭周仕假注書李弘謙仕直事變假注書朴榮東仕
정조 22년
李泰永啓曰御營廳將官來言今日本廳軍兵日次私習云矣敢啓傳曰知道
정조 22년
傳于徐邁修曰都承旨入侍
정조 22년
傳于李泰永曰右副承旨入侍
정조 22년
傳于金達淳曰入格儒生入侍
정조 22년
傳于洪仁浩曰京畿監司入侍
정조 22년
有政吏批行判書閔鍾顯進參判李敬一牌不進參議未差行都承旨徐邁修進以魚用謙爲吏曹參議朴吉源爲直講李東萬爲典籍金勉柱爲左尹權裕爲同春秋權應範爲吏曹佐郞金洛一爲昌陵令尹羽烈爲司成李彦五爲校書校理權中執爲掌樂主簿左尹單沈基泰右尹單金勉柱
정조 22년
兵批判書李時秀參判柳誼病參議柳師模入直進參知韓光植病右副承旨李泰永進以李義弼爲護軍李相璜爲副護軍同知單許㻐山馬監牧官單金命喆
정조 22년
以忠淸監司韓用和狀啓韓山郡守宋時淵身病沈重連呈辭狀不得已罷黜事傳于金達淳曰此時賙飢之處邑宰何敢言病乎狀啓還下送使之扶病賙飢萬一遲滯還官卽其地方定配後狀聞
정조 22년
徐邁修以吏曹言啓曰卽接奉常寺牒報則以爲戊辰九月二十七日儒臣入侍時應敎黃景源所啓國朝之制奉常正職掌議諡而或有議諡不公者則令應敎以上駁議矣近者應敎議諡而奉常正無所可否非國制之本然也自今以後議諡時使奉常正協議定諡以復故規似好矣上曰此後議諡時以曾經玉堂人員差出奉常正俾與詳議定諡可也事昭載本寺謄錄矣今當議諡之時本寺正金晦彬旣未經玉堂勢難參諡卽速入啓變通以爲及時擧行之地云旣有先朝受敎而本寺未及詳考在前則未經玉堂而或有參諡者至於今番則自本寺考出謄錄有此請遞之擧則不可不卽速變通奉常寺正金晦彬今姑改差其代口傳備擬以入何如傳曰受敎皆從後施行擧條批旨定式之後亦以兩司正擧行則此必經稟而然者更考草記可也
정조 22년
徐邁修以吏曹言啓曰因臣曹草記卽接奉常寺牒報則以爲戊辰年九月二十七日儒臣入侍時應敎黃景源所啓國朝之制奉常正職掌議諡而或有議諡不公者則令應敎以上駁議矣近者應敎議諡而奉常正無所可否非國制之本然也自今以後議諡時使奉常正協議定諡以復故規似好矣上曰此後議諡時以曾經玉堂人員差出奉常正俾與詳議定諡可也事昭載本寺謄錄矣今當議諡時本寺正金晦彬旣未經玉堂勢難參諡卽速入啓變通以爲及時擧行之地云旣有先朝受敎而本寺未及詳考在前則未經玉堂而或有參諡者至於今番則自本寺考出謄錄有此請遞之擧則不可不卽速變通奉常寺正金晦彬今姑改差其代口傳備擬以入事批旨內受敎皆從後施行擧條批旨定式之後亦以兩司正擧行則此必經稟而然者更考草記可也事命下矣依下敎更爲詳考則臣曹謄錄雖載戊辰年批旨受敎而其後無經稟以兩司差出之事故問于奉常寺則自戊辰以後至今爲五十一年而諡坐之參皆是曾經兩司之人其中以曾經玉堂人參坐者僅有八人初無經稟後更爲定式之事云以此觀之則戊辰以後雖有受敎定式而因襲前規似未卽遵行而然雖以本寺正金晦彬言之昨年則參諡而至於今番則始乃考出有此請遞則有難强令參坐奉常寺正金晦彬今姑改差依定式以曾經玉堂人員口傳備擬以入何如傳曰雖無經稟之文跡戊辰于今五十一年之間曾經玉堂人爲正者只云八人則可知其必因筵稟仍舊貫擧行而然者該寺正金晦彬之昨年旣參坐今忽以本曹文跡未詳之事報來者亦涉輕率更令該寺詳考戊辰擧條批旨後旋仍前規之本寺所在文跡使之考出報來事分付可也
정조 22년
金達淳以義禁府言啓曰時囚罪人權偗杖一百收贖告身盡行追奪流三千里定配照律公事判付內依允功議各減一等事命下矣權偗功議各減一等杖九十收贖告身盡行追奪忠淸道忠州牧丹月驛徒二年半定配而以本府覆啓內辭意具罪目依例發遣府羅將押送配所何如傳曰允
정조 22년
戊午二月二十三日辰時上御重熙堂都承旨入侍時行都承旨徐邁修記事官曺錫中記注官金良倜記事官承膺祚以次進伏上曰儒生皆已待令耶邁修曰五六人外未及待令矣上曰久任郞廳何不擧行注書知入賤臣回奏曰問於泮吏則久任郞廳中朴鍾淳遞職未差代鄭履綏有實病鄭來百昨自試所歸家今日將入直云矣上命書榻敎曰成均館久任郞廳有實病人改差無端不爲入直人汰去與未差之代今日政差出使之推移入直又命書傳敎曰政官牌招開政上曰儒生斯速知委待令後更稟可也命退承史以次退出
정조 22년
戊午二月二十三日午時上御重熙堂右副承旨入侍時右副承旨李海愚記事官洪奭周記注官金良倜記事官承膺祚以次進伏訖上曰入格儒生入來者幾人賤臣承命出問回奏曰入來者三十三人未及待令者爲十七人云矣仍命退承史以次退出
정조 22년
戊午二月二十三日午時上御誠正閣左承旨右承旨左副承旨京畿監司入格儒生入侍時行左承旨洪仁浩行右承旨李益運左副承旨宋銓記事官洪奭周記注官金良倜記事官承膺祚京畿監司李在學以次進伏入格儒生幼學河錫朋曺錫倫金應一進士趙學春幼學李在憲生員鄭淞進士趙鍾永生員鄭昌耆進士成海應幼學李命錫洪秉喆宋禧永金魯文李文在進士韓敬素幼學沈昌賢進士權漢玉幼學李相延元有永李亨祖鄭已耘進士洪樂玄幼學洪集休李祺胄閔英世徐弘老宋柬李觀進閔百粲金在器生員朴善浩幼學宋廷德文聲駿崔南爀李牧榮韓達元以次進立階下上曰儒生待令者爲幾人仁浩曰爲三十六人而鄕儒之未及待令者不知居住無路尋覓矣上曰儒生二人式以次進奏姓名可也錫朋等以次進奏敎錫朋曰居住何處錫朋曰居安東矣上曰做賦幾首錫朋曰做二百首矣敎錫倫曰做賦幾首錫倫曰做四百餘首矣敎昌耆曰擧爾顔爾年幾何昌耆曰四十歲矣上曰此是鄭光漢之子乎益運曰然矣敎鍾永曰擧爾顔年幾何鍾永曰二十八歲矣敎文在曰與誰爲近族文在曰故判書李復永之十寸孫也敎魯文曰誰之近族魯文曰故參判金魯永之族也敎有永曰與誰爲近族有永曰殷栗縣監元在明之十二寸也敎亨祖曰誰之近族亨祖曰三登縣令李豐林之九寸姪也敎祺胄曰有顯族乎祺胄曰前監役李建胄之六寸也敎善浩曰曾爲初仕乎善浩曰曾經禁府都事矣上曰何故落仕善浩曰乙卯年宣禧墓行幸時待罪考喧都事而汰去矣上曰儒生退去後試所承旨出去政院成給直赴帖試券亦爲給送也益運與諸儒生先退命在學進前敎曰何日發行而何陵當先奉審乎在學曰明日發行而章陵先爲奉審仍往驪州奉審英陵寧陵因詣東七陵奉審後以初四日入來矣上曰禧孝陵外西郊諸陵皆已奉審而再昨奉審何陵乎在學曰再昨則奉審溫陵昭寧園綏吉園矣聞翼陵陵官所報則龍虎邊有土皮脫落處當爲修改云矣上曰承旨奉審時見之乎仁浩曰臣爲本陵別檢時已有舊頉而不至大段龍虎邊沙汰兩處一則爲四十餘步一則爲七十餘步而亦皆年久之頉矣上曰本陵參奉人果何如而足以擔當董役乎仁浩曰人固精詳足可爲之矣在學曰役處旣不至浩大則自本陵從便修改物力則以儲待米會減似爲合宜而但莫重之役專委參奉有所如何矣上曰來月承旨奉審後更稟可也又敎曰駕過十邑軍丁已盡釐正乎在學曰黃白之弊爲先釐正始果兩邑外幾皆了當待其盡爲後當狀聞而至如束伍軍等諸般釐正則姑難盡爲矣上曰摠廳成冊修送後可得軍丁幾何而畿營之標下軍不緊名色亦果査櫛移定乎在學曰摠廳軍保之濫額率多私自冒入該廳亦不知之雖以成冊而卒難釐正畿營標下軍則昨冬已除五百餘名出給各邑此外大旗手待年軍等名色皆是憑藉營門圖免邑役之類方欲査出減給矣上曰勅需米耗條之自華城作錢取用者畿邑民情果無不願之歎而四兩之定價亦無太重之弊乎在學曰畿邑則果不爲弊而四兩之價歉歲則旣副民願豐年亦不以爲太過矣上曰勅需米之太多必有民弊及今量宜區處實爲好矣在學曰當初節目欲待其滿五萬石後取耗作錢不使太多而今姑未滿五萬石矣上曰限以五萬石亦爲太多矣在學曰廣州餉穀事廟堂纔有知委而尙有未分明處矣上曰廣州將校之差送列邑斂散之際爲弊不些故此後則無自廣州主管付之畿營使之善爲區劃矣廟堂果以此意知委耶在學曰若以南城餉穀移屬京畿元還以其耗條從市直劃送之意行會則初無難知之端而今乃謂元穀則留庫以他穀充代云故難於擧行方欲往復於廟堂矣在學曰坡州行宮纔已完役基址甚好材木亦完實可以支久而請賞狀啓該曹以未滿百間援例持難矣當初工役不用民力專是官屬輩之殫誠效勞則其在勸奬之方不可無拔例施賞之擧矣上曰渠輩所望者不過是帖加乎在學曰然矣上曰然則旣是不費之惠當爲許施矣仍命退諸臣以次退出
정조 22년
行都承旨徐邁修坐行左承旨李書九坐行右承旨李益運坐左副承旨宋銓坐右副承旨李泰永坐直同副承旨李海愚坐直注書曺錫中病洪奭周仕假注書李弘謙仕直事變假注書任俊常仕
정조 22년
李海愚啓曰事變假注書朴榮東身病猝重勢難察任今姑改差何如傳曰允
정조 22년
事變假注書朴榮東改差代以任俊常爲事變假注書
정조 22년
以左承旨洪仁浩同副承旨金達淳聯名上疏傳于李益運曰莫嚴者諡法則設有犯諱處登筵警咳或論理請推爲可豈可私自分付於館吏乎政院事已極駭然而諡望到院便已罷坐又何敢旣議旋改不念其壞却館規乎玉堂事亦非矣而玉堂之自引猶可恕承宣之自明尤可駭當該玉堂遞差卿等罷職政官明日牌招玉堂闕員差出待下批牌招使之更爲擧行
정조 22년
承旨前望單子入之李書九李泰永落點
정조 22년
李海愚啓曰卽者修撰尹悌東謂有情勢陳疏徑出原疏以國忌齋戒纔已退却矣所當直捧禁推傳旨而此與無端徑出有異推考警責仍卽牌招何如傳曰今聞身在直中則其冒嫌之失勢難仍置遞差
정조 22년
李泰永以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 22년
徐邁修以吏曹言啓曰因臣曹草記卽接奉常寺牒報則以爲戊辰年九月二十七日儒臣入侍時應敎黃景源所啓國朝之制奉常正職掌議諡而或有議諡不公者則令應敎以上駁議矣近者應敎議諡而奉常正無所可否非國制之本然也自今以後議諡時使奉常正協議定諡以復故規似好矣上曰此後議諡時以曾經玉堂人員差出奉常正俾與詳議定諡可也事昭載本寺謄錄矣今當議諡之時本寺正金晦彬旣未經玉堂勢難參諡卽速入啓變通以爲及時擧行之地云旣有先朝受敎而本寺未及詳考在前則未經玉堂而或有參諡者至於今番則自本寺考出謄錄有此請遞之擧則不可不卽速變通奉常寺正金晦彬今姑改差其代口傳備擬以入事批旨內受敎皆從後施行擧條批旨定式之後亦以兩司正擧行則此必經稟而然者更考草記可也事命下矣依下敎更爲詳考則臣曹謄錄雖載戊辰年批旨受敎而其後無經稟以兩司差出之事故問于奉常寺則自戊辰以後至今爲五十一年而諡坐之參皆是曾經兩司之人其中以曾經玉堂人參坐者僅有八人初無經稟後更爲定式之事云以此觀之則戊辰以後雖有受敎定式而因襲前規似未卽遵行而然雖以本寺正金晦彬言之昨年則參諡而至於今番則始乃考出有此請遞則有難强令參坐奉常寺正金晦彬今姑改差依定式以曾經玉堂人員口傳備擬以入事批旨內雖無經稟之文跡戊辰于今五十一年之間曾經玉堂人爲正者只云八人則可知其必因筵稟仍舊貫擧行而然者該寺正金晦彬之昨年旣參坐今忽以本曹文跡未詳之事報來者亦涉輕率更令該寺詳考戊辰擧條批旨後旋仍前規之本寺所在文跡使之考出報來事分付可也事命下矣下敎詳細報來之意申飭於奉常寺矣該寺所報內以爲謹按本寺所在各項謄錄中只有戊辰年應敎黃景源所啓擧條批旨之前已謄報者而旋仍前規一款更無可考文跡云矣敢啓傳曰其後如無更下之下敎或筵奏則豈有仍舊貫之理乎更考草記可也
정조 22년
行左承旨洪仁浩同副承旨金達淳聯名疏曰伏以臣等於日昨坐直也適見弘文館諡望擬入間有犯諱之字故對館吏有所提及矣旋自本館推去改入而卽伏見應敎李翊模到院疏本則上款辭意以此自引伊時事實雖異於還給議諡事體不輕而重則言及館吏未免疎率彼旣引咎則在臣等私義亦難晏然玆敢聯章自列徑出禁扃伏乞聖明俯垂鑑諒亟遞臣等之職以安私分仍治瀆擾之罪以肅朝綱不勝幸甚臣無任云云批答見上
정조 22년
戊午二月二十四日午時上御便殿右承旨入侍時行右承旨李益運記事官洪奭周金景煥承膺祚以次進伏訖上曰承旨徑出上疏入之出榻敎仍命書承旨罷職傳敎命書榻敎曰承旨前望單子入之待下批牌招察任又命書榻敎曰雖未參坐壞例之失固無異同行公玉堂竝許遞又命書榻敎曰軍士房承旨入侍賤臣承命出傳右副承旨李海愚進伏命書傳敎曰園幸隨駕先試者外待下敎待令之類明日待令試官兵判壯勇大將禁將禁軍別將善騎別將爲之依內試射例待令侍衛置之該房知悉命書榻敎曰明日當由逌瞻門詣景慕宮展拜該房知悉上曰明當由弘化門出宮而還宮時由月覲門詣春堂臺以此知悉仍命退承史以次退出
정조 22년
行都承旨徐邁修坐行左承旨李書九坐直行右承旨李益運坐左副承旨宋銓坐直右副承旨李泰永坐同副承旨李海愚坐注書曺錫中病洪奭周仕假注書李弘謙仕直事變假注書任俊常仕
정조 22년
大駕詣景慕宮展拜罷入齋室後內閣政院藥房口傳問安答曰知道還詣春塘臺入小次後內閣政院藥房口傳問安答曰知道
정조 22년
藥房提調沈煥之副提調徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 22년
李海愚啓曰備遑司郞廳來言今日賓廳日次而景慕宮展拜相値不得來會云矣敢啓傳曰知道
정조 22년
徐邁修啓曰漢城右尹金勉柱除拜後過三日不爲出肅事甚未安依定式推考警責仍卽牌招察任何如傳曰允
정조 22년
有政吏批判書閔鍾顯進參判李敬一進參議未差行都承旨徐邁修進以李勉兢爲吏曹參議韓用鐸爲應敎金近淳金銑爲校理尹序東爲副校理嚴耆爲修撰朴吉源爲副修撰韓啓翼爲禮曹佐郞養賢庫主簿單李東萬以李滾爲引儀
정조 22년
再政以吳泰曾爲兔山縣監
정조 22년
兵批判書李時秀進參判柳誼病參議柳師模病參知韓光植入直進行左承旨李書九進以許晊爲曹司五衛將李弘遠爲忠翊將李謙會爲訓鍊正金得源爲注文僉使僉知單李文道副司直李翊模尹益烈徐有聞林漢浩李羲甲副司果尹悌東韓致應趙德潤竝單付
정조 22년
徐邁修以吏曹言啓曰丁巳二月二十五日備邊司草記壇享事體至嚴且重而不可以宗親儀賓替行裨將之禮臣樂性病情昏迷無以起動兩原任皆有故到此地頭似無可據之例臣濟恭謹當不恤顚沛趨詣將事獻官單子若啓下則今夜誓戒亦當進參矣敢啓批旨內祀享何莫非嚴重而壇享體貌尤有別焉此後攝享領議政不參則左議政以下原任大臣該曹草記然後塡差至於時任大臣俱有故無以差祭之時誓戒前一日以何以爲之吏曹草記稟旨則竊寓執玉帛之行宗臣儀賓亦充使臣之例當命通融差定以此令禮曹載之壇儀可也事命下矣今此大報壇遣大臣攝行祭獻官當爲塡差而領議政未差左議政蔡濟恭右議政李秉模領府事洪樂性領敦寧金履素俱有身病判府事金憙在外何以爲之敢稟傳曰儀賓塡差可也
정조 22년
宋銓以戶曹言啓曰各道年終錢穀御覽會計每於翌年二月二十五日啓請受出修正入啓自是前例矣今年他道會案皆已來到而慶尙道則以道內各樣穀之應停當捧憑査勘準之間自致遲延限內不得上送之意該道道臣旣已狀聞御覽會計待會案上來修正以入之意敢啓傳曰知道
정조 22년
李海愚以御營廳言啓曰今二月二十五日景慕宮展拜時依兵曹節目弘化門入直軍五十名集春營入直軍四十名除出大將臣李漢豐率領弘化門外分左右排立東營入直軍三十名除出入直把摠申相文率領宮大門外把守還宮時逌覲門外分左右排立而竝待標信出用解嚴後各還本處入直之意敢啓傳曰知道
정조 22년
李泰永以兵曹言啓曰依下敎監的官訓鍊院習讀官車信復龍虎營巡令手李二得衛將所軍士趙得伊各嚴棍十五度懲勵之意敢啓傳曰知道
정조 22년
李泰永以兵曹言啓曰傳曰園幸十年十一次隨駕人今日別試射其中如有未入格之類令各其營木一疋賜給後草記事命下矣依傳敎未入格龍虎營帳幕軍崔壽崗處木一疋題給之意敢啓傳曰知道
정조 22년
李泰永以御營廳言啓曰依傳敎園幸十年十一次隨駕人別試射時未入格駕前別抄南宅玄卜馬軍張千福等處各木一疋分給之意敢啓傳曰知道
정조 22년
江原監司金履翼疏曰伏以日吉辰良祗謁園寢鑾輅穩旋玉候遄康區區慶忭何可勝喩仍伏念臣之頂踵毛髮都荷聖造得免薤粉復廁簪纓則疲筋竭力赴湯蹈火在臣義分固不敢言勞而至於膺方面之委畀採一道之風謠以賁聖世覃遐之治此豈如臣庸愚瑕穢者之所堪當哉迺者東臬恩除勿下於千萬夢想之外臣滿心感惶誠不知措躬之所也關東於八路之中雖云壤地褊小氓俗醇庬邇來年穀亦稍登稔而若其旬宣之責按摩之方不得其人而付之則將何以布敷德化矯擧弊政乎況臣賦性素滯而不知通變經事無多而全昧酬接則其於屈迷見而隨事務便臨長吏而每人要悅以終始彌縫恐無其望臣所自知如是其明而徒恃寵靈視若儻來之物則榮身飫腹縱副至願辜恩負國將作何人玆將由中之懇敢瀆聽卑之天伏乞聖明亟命遞臣之職回授可堪之人以重藩寄以安私分千萬幸甚臣無任云云答曰省疏具悉卿其勿辭往欽哉
정조 22년
執義柳畊正言金和鍾啓曰噫嘻痛矣以能賊萬古所無之逆魁不卽正刑徑先致斃輿情莫不痛惋此豈可以尋常物故置而不論哉論其平日罪犯則陰樹逆種密倡凶論慫慂恒簡爲渠羽翼糾結厚麟自作窩主待國洞執命之日擬占台府當李潭秉銓之時把弄朝權且以醴酒之說大北之論肆然脅持百計嘗試倡爲追崇之說恐動儕流沮遏代聽之逆皆其部曲則亂本凶圖甚於耇輝師興究其情節已是萬戮猶輕而及夫賊吉之招出後凶言逆情尤益綻露無餘矣噫癸亥反正之說太甲桐宮之言推戴逆襸之謀某也爲大將某也爲吏判某也爲閫帥等說爛熳於前後諸賊之供而妖任埋凶之計究其本則能賊也逆範懷刃之凶究其本則能賊也特以凶頑之故忍杖徑斃王章未伸擧國同憤今以渠之招辭觀之雖優爲謀逆以不少之人何可遽然承服又以爲如欲殺之則速出斬之等語肆然發惡而且太甲桐宮之說果與諸賊一席酬酢於展開書傳講其文義云者與相吉澤遂之招若合符契卽此一節乃渠之結案旣已遲晩後物故則不可以未及結案置之趾賊一門之窮凶極惡自有天地以來所未有者而限以國法猶貸其凶種之穉少者梟種稍長安知不更肆獍惡如範吉等所爲者耶法令有限而事變無窮常事守法處變貴權從古聖賢不能無義起者所以善處變於法外之意得其時中之權也今殿下以自我防之自我啓之爲持難之端其防也固是守法之常也其啓也豈非處變之權而一向膠守不卽處分則豈不有欠於懲亂逆防後患之大經大法耶澤遂爛熳同參於啓能凶慘不道之謀而只誅其身王章已失輿憤未洩其陰凶情節其弟萬無不知之理請遲晩後物故罪人啓能亟施孥籍趾賊等凶種夬施邦刑獻遂設鞫得情噫嘻痛矣從古亂逆何限而豈有如今番夏賊之窮凶極惡者哉語其凶言則雲海之所不道論其逆節則賊鏡之所不爲見者骨寒聞者膽掉實是窮天地亘古今所未聞所未有者也此豈渠一人之所作爲一時之所做出和同之類必有其人黨與之討不容少忽而旣搜之文書竝皆付丙未露之端緖全不究覈獄體疎虞寧不寒心到今追究之道惟在於親屬奴傔之及時訊鞫而章疏之請俱未蒙允治逆之律不當如是且爲此賊之支屬者若使一日留置於天壤之間則今日廷臣尙可謂有人理臣分乎只緣臣等不忠無狀懲討後時應行适雲之例尙且得請於半年之後者其於復讎討賊之義自顧慙恧無以抗顔於人世而尙幸成命之下少洩神人之憤及伏見傳敎之下該府者有夏賊子女囚禁待年之命臣等驚惶抑鬱寧欲溘然夫逆種之待年殄滅乃指尋常治逆之律文也今此夏賊卽是開闢以來所無之逆其於麟亮之稱兵鏡虎之凶言不啻百倍則古今天下安有以此賊子女而有待年與否之可論哉及至今日年限已過則尤不可晷刻容貸於覆載之間矣夏賊之外豈復有夏賦而今者逆恭又出則今日群下之骨驚膽掉直欲手磔口臠之心尤有倍於夏賊初出之時矣噫彼恭賊敢於鞫庭提誦夏賊之凶書乃以相議勸成納招又發夏賊所不道之凶言則梟獍種子腸肚相連亦一夏賊而特其逆節之發露差有先後耳千剮萬斫未足以洩輿憤收孥瀦宅不可謂當其律夏賊之變已用适雲之例則今於此賊決不可異同也明矣噫其一家之內生出二夏賊則此非一朝一夕之故其凶言逆謀傳襲有素平日之爛熳酬酢一室之尋常倡和推此可知恭賊正刑之後二同情之類旣無究問之道而英材斗恒尙今假息於覆載之間則夏恭兩賊之黨與同情萬無不知之理目今究覈之道惟在於此而雖以今番連伊事言之渠以賊傔之妻敢生凶濫之心至有擊錚之擧此亦古今所無之變怪而渠不過幺麽一賤女則決非渠所可獨辦者也是必其夫暗地指使爲此嘗試之計據此一事劇逆親屬之從中跳踉復事綢繆之狀昭不可掩此而若不窮覈嚴斷則未知何樣禍機伏在何地今於事端旣露之後尤不容暫緩盤覈請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑噫國榮之亙萬古所無之窮凶極逆而得保首領臥斃牖下朝廷之刑政紊矣神人之憤鬱深矣古今天下寧有是耶噫彼榮賊貪天爲己之罪怙寵自恣之惡屈指而不可枚擧罄竹而難以盡書權傾人主而威福在手鉗制朝紳而淵膝惟意八方爭輸貨賂百官多出門下而及其黜退之日所引洛誥首章一句語卽不道之亂言劇逆之斷案此在渠猶屬薄物細故耳廣儲嗣一事最是宗社之計臣民之望而渠敢肆然以此事不可再擧之說咆喝公座略無顧忌以下一行五字刀削凶肚莫掩至於製給凶疏沮遏大計則有浮於逆莽煽動人心潛圖國脈則百倍於凶溫論其罪惡尤萬萬極凶極獰而只緣其身之徑斃未及天誅之顯加臣民痛惋厥惟久矣到今賊復正法之後逆節益著輿情愈激惟其伸王法討國賊之道只在追施一款則凶如此賊逆如此賊者決不可以常例論請物故罪人國榮亟施孥籍之典噫嘻痛矣明謙之凶謀逆節實是亙萬古所無之賊也身爲閫帥以下四字刀削宗已是劇逆之斷案而乙巳春諸賊指日擧兵之時自擬內應大將至於書給四柱先占身數其所爲計至凶極獰而況渠以下六字刀削逆復之愛姪也一門之內日夜綢繆兩賊之間出沒紹介危機急變迫在呼吸何幸賊謀自綻天討夬行而誅殛之典止及其身收孥之律尙未擧行揆以王法萬萬失當以謙以逆復之子傳襲其父之凶圖以下七字刀削鉤覈之路惟在此賊之盤問而半夜特敎出付縣獄鞫體之乖損刑政之顚倒已無可言今乃不加究覈不捧結案遽爾用刑只施應坐古今天下寧有是耶籍産之典雖已擧行而收孥之律在所不已逆復之變振古所無殄滅無遺育者政爲此賊準備語則其在鋤逆種杜後後患之道殄之滅之不容少忽而今此好石之年未滿循例爲奴者揆以邦刑萬萬乖夫待年用法乃是尋常治逆之律而至於此賊實無異於古之适雲今之趾夏則其凶種逆孽之待年與否今無可論時偉性本陰譎行又凶悖賊翰之餘論無不主張賣權兜攬惟意所欲樂禍忌忮爲世側目厥惟久矣暗結妖宇之父子昏夜綢繆情跡陰祕隱然自比於戚聯之人至欲擬擧於握兵之任長惡助勢便一窩主及夫賊宇之輸款而渠之眞贓畢露無餘推此一款卽是斷案而尤有國人之至今所腐痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之意章奏之上力遏邦慶二字酬酢之間牢諱慶忭等語公坐稠廣攘臂咆喝有耳皆聞無人不道及至定號之日肆發凶言於衆人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戲葬地國言喧藉情節莫掩揆以邦憲在所必鞫而今此島棘之典可謂失之太輕噫彼逆宇以凶喆之子藉其氣勢罔念煦濡之恩益肆跳踉擬帥市恩之謀旣極陰祕荷杖偸鈴之態不忍正視其所負犯不一而足而乃於不敢言之地敢懷不敢萌之心潛構啓草欲售欺天之計此已窮凶絶悖而於渠猶屬薄物細故潛藉逆復之姻婭以下七字刀削與同以下二字刀削之說旣已遲晩以下二字刀削他日之計明白納招甚至於干涉善復自知當死之供吐實於平問之下其窮凶情節更無可言有賊如此不施邦刑則天綱絶矣王法壞矣宇鎭之於善謙兩賊一而二二而一也今於兩賊伏法之後獨使此賊得逭王章古今天下寧有是當初已決案之凶逆得保首領於海島者已是失刑之大者而拿來之啓依法允下則庶幾聖斷赫然天討亟行矣奈之何纔到湖界旋從迃路初則領付本鄕末乃移配近島殆若量移者然義理自此晦塞亂賊無所懲畏思之及此寧不大可憂而大可懼者哉請梟示罪人明謙正刑罪人以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法噫嘻痛矣亂臣賊子從古何限而豈有若九宗之窮凶極惡至妖絶憯者哉渠以蟣蝨之賤常懷梟獍之心過惠陵而不下所乘則悖慢之逆節於是著矣向懿陵而至發凶言則怨懟之逆腸昭莫掩矣此陵亦下馬之言陵卒之參證明白偏黨二字之說帳殿之納招凶獰人臣之以偏黨事君前後凶逆所未發之語而此賊之肆然發口抑何心腸屢次供招之罔測不道至於此極則此誠古之莽卓之所未嘗有而今之夏瑮之所未敢爲也卽此一款雖千剮萬戮不足以少洩神人之憤而若夫佯狂凶計又何其陰慝巧惡之極也噫彼星賊之凶疏聞之者無不心寒而膽掉見之者皆欲手磔而口臠則爲今日臣子者苟有一分秉彝之心孰不欲明張沫飮疾聲嚴計而渠乃身居臺職忽稱癲狂之病巧作掩護之計綢繆之跡參涉之狀明若觀火窮覈情節永拔根柢卽是王章之所不可已者而纔得承款未及正法致使往牒所無之極逆大憝徑先致斃於獄中輿情之憤惋固不暇言而國家之失刑當復如何到今追施之道惟在於收孥籍産之典雖有依聖國已施之律之敎豈有凶如此賊逆如此賊而不施極律者乎請承款後物故罪人九宗亟施孥籍之典答曰不允
정조 22년
執義柳畊啓曰守令之職卽所以體九重分憂之念任百里牧民之責而刑杖之具皆用較定之制者寔出於我聖上好生之德意也苟或有枉法殺人則其罪罔赦而今此昌原府二十五人殺死之事何其酷也何其冤也噫彼李汝節以遐方卑微之類荷聖明拂試之恩屢典不思圖報殘虐貪饕卽其平生伎倆而及叨南邑益肆暴虐數年之內擅殺人命若是夥然其中亦多有至慘而至冤者則其心之忍胡至於此噫殺人者死其律至嚴一人猶然況此近三十之多乎其蔑法戕人之罪不可歸之因公邂逅之科今若以官長之故不用當施之律只行編配之典則無辜之冤無可雪之道償命之法無可用之地矣請寢李汝節定配之命更令王府嚴覈取服施以當律答曰不允